وان شاء الله الامل القادم بقدر الله يعني سيأتي قدره للناس ينشئ الملحمة فيتجمع لها من اعد نفسه الاخلاص والرباط ان شاء الله بسم الله الرحمن الرحيم. الحمد لله والصلاة والسلام على سيدنا رسول الله صلى الله عليه وسلم. اما بعد
الحقيقة ايها الاخوة ان الذي علمنا اياه النبي صلى الله عليه وسلم شيء كثير جدا عظيم جدا فيه انقاذ لمجتمعاتنا جدا فيه خلاص مما نحن فيه. الاسلام فعلا هو الحل فعلا يعني كلمة الاسلام هو الحل كما يقول الله تعالى تبيان
لكل شيء وهدى ورحمة وبشرى للمسلمين مجتمعنا يعاني من العنوسة بالنسبة للبنات ومن تأخر سن الزواج بالنسبة للشباب. الولد مش عارف يتجوز والبنت مش عارفة تتجوز واذا بي افاجأ بان طريقة النبي صلى الله عليه وسلم وطريقة النبي يعني سنته. ما هو السنة يعني الطريقة
ان طريقة النبي صلى الله عليه وسلم طريقة رائعة في مسألة تيسير الزواج انا لما اروح بلاد الغرب الاقي الزواج ممكن يتم بين شاب وفتاة بمنتهى البساطة بمنتهى البساطة لدرجة ان هم يعتبروا
والعياذ بالله نسأل الله السلامة ان مجرد البوي فريند والجرل فريند ده هو نوع من انواع الزواج وخلاص ويقعدوا ساعات في بيت واحد وساعات يخلفوا وساعات كل حاجة. الزواج عندهم عملية مالية. انما البوي فريند والجردل فريند
اذا هي العملية الاسلام اذا به وهو متبرئ عن الزنا ورافض للعلاقات وللتساهل فيها وما الى ذلك يحول الزواج الى في منتهى اليسر فاذا به مثلا يشرع مسألة مؤخر الصداق
البنت دي ابوها بيقول لأ ده انا بنتي غالية مهرها ميت الف يقول له مزبوط مهرها ميت الف وتساوي كده واكتر بس الولد ده ما معهوش غير خمس تلاف يدفع الخمس تلاف والباقي يبقى مؤخر صداق
يصح ان هو يؤديه بكرة بعده بعده بعده او عندما يحل اقرب الاجلين انما فيبقى الفكرة ان في مهر مسمى بيغلي البنت ومهر اللي يقدر عليه الولد واذا به ده ده القانون اهو. لكن يظل يسهل ويقول ايسرهن صداقا اكثرهن بركة. ويزوجها على خاتم
من حديد مش خاتم دهب ولا فضة ولا الماز خاتم حديد. ويقول له ده انت كمان ممكن تتجوزها بالثقافة بانك تحفزها. قرآن انت كل ده نوع من التيسير لما تلاقي حتى في مسكن فاطمة لما جت تتزوج تلاقيه مسكن بسيط جدا وهي بنت سيد الناس
بنت رسول الله هو نفسه الرسول عليه الصلاة والسلام كان يسكن في مساكن بسيطة الفكرة دي فكرة الاوضة الواحدة يعني لما تروح بيت الرسول عليه الصلاة والسلام تلاقي ان الزوجة لها غرفة
كل سيدة عائشة غرفة السيدة عائشة غرفة السيدة حفصة بنت عمر بن الخطاب غرفة سيدة يعني المرأة غرفة. الكلام ده في الحقيقة لو اننا تعلمناه من الرسول صلى الله عليه وسلم اللي هي مسألة
انه هدم الاعراف اللي تخلي الزواج صعب هتجد ان المسألة تزول مشكلتها. ازاي؟ يعني ايه؟ هاقول لك يعني مثلا النهاردة اسكان الشباب ممكن يتحول من ان هو زي مسلا يقول لك والله ده اوضتين وصالة ودرة مية
ليه ليه الشاب ده بعد ما يشتغل سنة او سنتين هيبقى ممتاز جدا هيعرف يجيب فلوس انما الوقتي ما يقدرش ليه ما تعملوش غرفة غرفة واحدة فقط. ليه؟ ليه الاسكان ما يكونش غرفة
والتاني ده غرفتين والتالت تلت غرف والرابع ان شاء الله مليون غرفة. لماذا لا نكفل التدرج يقول لك مين اللي هيجي ياخد بنتي واسمح له يتجوز بغرفة انقل بقى مباشرة الى وزارة الاعلام
فين دور الاعلام في تعديل اعراف المجتمع ازا كان الالمان والانجليز والفرنساويين بياخد البنت ويروح معها غرفة فوق السطوح ولا تحت السلم ولا شيء ويتجوزوا ويعيشوا مع بعض ويبقوا فترة وبعد كده يبقى مليونير بقى ويشتغل ويكسب. لماذا
ااعدل اعراف المجتمع عن طريق ان يبقى في التلفزيون وفي الازاعة وفي الجرايد والدعاة والمتحدثين تعديل عرفي في المجتمع اللي هو ماشي انت سيد الناس بس جالك واحد كويس وممكن تجوز بنتك في غرفة واحدة والواحد ده بعد سنتين تلاتة اموره بتتحسن
هو نفسه عايز يجيب فيلا ويجيب قصر انما انا بقول لكم بصراحة اللي انتم عارفينه وانا عارفه انتم فاهمين وانا فاهم والناس كلها عارفة ان الناس بترفض ده علشان كلام الناس
صح ولا لأ؟ علشان ما هو اصله خالة البنت اختي هتيجي تقول ايه؟ عم البنت هيجي يقول ايه؟ ده احنا بنجيب الناس نفرجهم على العفش ونفرجهم ده جايبينه من دمياط وده جايبينه مش عارف منين وده جايبينه منين بنعمل بنتفاخر
لزلك الدولة هي المسئولة مش الناس الدولة هي اللي ما حطتش في زهنها ان يبقى من خطتها هدم الاعراف الفاشلة اللي بتخلي البنت او الولد والعياذ بالله قد يقع في الزنا
ولا الزواج العرفي ولا الانحرافات اللي معروفة. بسبب الدولة. انما الدولة. الدولة يعني. لو انه الحاكم حاكم عنده قلب عنده رأفة يتولى اعداد حملات اعلامية ونمازج وانه يسهل للناس قبول العرف اللي يخليه يجوز بنته جواز
ايسر بكتير من ان هي يشترط لها اشتراطات كبيرة. ولزلك احنا عندنا مسألة تعديل الاعراف في المجتمع حصلت حتى في احفاد العزاء يعني واحد بيموت لواحد يقول لك لأ ما هو عيلة كزا عملت حتة دين معزة عملت ميتم عملت
فاول ما جه واحد في قرية من القرى وراجل كبير وقال يا جماعة على السنة العزاء على القبر ومش هنجلس للعزاء توقفت مسألة مرادقات العزاء في هذه القرية وسبحان الله اعرف قرية وهي من القرى المركز الذي انتمي انا شخصيا اليه
ظلت احفاد العزاء دي اللي هي المياتم واقفة في القرية سنين نتيجة بركة شخص ابطل هذه العادة ثم عادت نتيجة شخص لما توفي ابوه قال لأ ده ما يموتش سكتي لازم اعمل له معزة ما حصلش
فبعدها مباشرة الناس بقوا يقولوا احنا مش اقل منه فعادت البدعة وعادت الصعوبة ازا فكرة ان انا اتعلم من النبي عليه الصلاة والسلام انه انا اهزم العرف ولزلك لما تزوجت فاطمة عمر ابن الخطاب دخل قال له مش معقول يا رسول الله بنت النبي يبقى آآ يبقى تجوز على الوضع ده
بنات الفرس والروم فقال له كلام يهدم معنى معنى ان حكاية دي بنت النبي تتجوز كزا ما فيش كده انا بتعلم من الرسول عليه الصلاة والسلام ان حل مشاكل العنوسة والزواج وتأخر سن الزواج مش بس فلوس
ده ده عبارة عن فكر يدخل على الاعلام فيعمل حملات اعلامية يدخل على الاسكان فيبني مساكن من ذات الوحدة الواحدة وغيره يدخل على الاخوال والاعمام اجعلهم ما يعايروش ابو العروسة وامها ويدخل على المجتمع يحدث حالة من فكر ناس عندها فكر
من غير ما يصرفوا ولا مليم يقدروا يحلوا مشكلات كتيرة جدا الامر التاني سبحان الله انا بقول لك حاجات بسيطة جدا ان مسلا عندنا الدولاب ما هو اي واحدة تتجوز ولا واحد مين اللي هيشتري اوضة النوم فلان. طيب اوضة النوم بكام ؟ تلاقي الدولاب يقف
في ضمن يعني تمن اوضة النوم الدولاب لوحده مسلا يطلع له مسلا بالفين جنيه ده ممكن يكون اكتر بكتير انا بس معرفش بالزبط انما الفين تلاتة ونص الله اعلم الدولاب بالفين جنيه
طب تروح برة البلاد اللي بنقول عليها اي كلام تلاقي ان ما فيش حاجة عندهم اسمها دولاب. ازاي امال بيحطوا هدومهم فين اللي هم بيبنوا البيت فيه حيطة بيتبني فيها الدولاب بناء بالطوب والحاجات دولاب مبني
فلا تحتاجوا خشب بقى عبارة عن طوب واسمنت. وموجود فيه شماعات الارفف بس تتحط تبقى هي الخشب. انما بناء الدولاب ده بيوفر بالحاجة البسيطة دي تلت اربع خمس ست الاف جنيه حاجة بسيطة جدا بلاكار
بيوفروا بيه كل ده برضو كزلك في في قوانين التأجير وقوانين الاسكان تلاقي ان المؤجر بيدي لك البيت مش انت اللي بتشتري البوتاجاز وفي بعض البلاد مش انت اللي بتشتري التلاجة ومش انت اللي بتشتري امال ايه؟ تعديل العرف عن طريق الاعلام بس خلى المالك زي ما بنى وكلف
بيحط لك البوتاجاز وبيحط التلاجة وبتدخل في قيمة الايجار. يبقى ارخص من لما تشتري حتى بالتقسيط وهو راجل ما شاء الله صاحب عقار وبيدفع وبيكسب فلوس ما هو ما هو بياخد ايجار على الاجهزة دي. فهو بيأجر لك الشقة فيها الاجهزة
وفيها الدولاب انت امال الجواز عندهم ايه بقى اللي مكلف ولا حاجة. خلاص انت بتتجوز تيجي تتجوزيني يا فلانة؟ اه طبعا ده عندهم عندنا هنا لازم ولي لازم الاب او الاخ ما ينفعش غير كده. انما تيجي تتجوزيني ايوة اتجوزك خلاص توكلنا على الله. ويروحوا رايحين على البيت اللي هو تجهيز
ميزو في منتهى البساطة. طب افرض واحد يقدر انه يجهز احسن من كده يجهز يلا يا رب ربنا يكرمه يعمل اي شيء. انما انا باكلمك على تيسير الامور على تسهيل المسائل على انه الموضوع يمشي في صورة بسيطة من حيس المهر من حيس الشبكة من حيس من حيس المؤخر
من حيس قايمة المنقولات من حيث حتى تجهيز المالك بيجهز شقته ازاي وفي الحالة دي تلاقي لا انت بتقول مين اللي عليه الاجهزة الكهربية ولا مين اللي عليه الدولاب ولا المهر مش كفاية ولا دي اوضة مطرحين وصالة ولا عشرة وصالة ولا لأ كل ده بتهدمه. لو ان
عندنا حكما صالحا راشدا. يقدر يقول انا عايز اوصل لكده بعد عشر سنين حتى. وعلى فكرة ان شاء الله يوصل في اقل من كده بس يقدر لو انسان بس حاسس بالناس
يعني الشعيرات اعصابه حاسة بمحنة بحرج البنت العانز بحرج الشاب اللي مش عارف يتجوز بمصيبة الناس دول بما يحدس من صحوبية في المجتمعات وحد يحاول يوقع واحدة وواحد واحدة توقع واحد اللي يشعر بهزا يقدر يقول انا عايز اوصل بعد عشر سنين
عن طريق الحملات الاعلامية وعن طريق وزارة الثقافة وعن طريق التعليم والتثقيف وعن طريق المساجد وعن طريق نظام وسياسة الاسكان وعن طريق القوانين بتاعة عن طريق اوصل الى انه الزواج يتيسر. وانا فاكر لما سقط حسني مبارك في في سورة خمسة وعشرين يناير كانوا الناس يطلعوا
بيقولوا شفتوهم فيوم حداشر فبراير داخلين جايين ما تشاركوش في السورة. جايين يهتفوا يقولوا هنتجوز هنتجوز هم بيشعروا ان لو في حكم صالح يمكن ان يقوم من السياسات بما يزيل ان شاء الله عز وجل هذه المحنة
التي يتعرض لها الشباب اذا احسنا التعلم مما ذكرناه من سنة النبي صلى الله عليه وسلم والحمد لله رب العالمين